Sogneasal

Sogneasal (Sorbus sognensis) er et løvfellende tre i asalslekta innenfor rosefamilien.

Det kan bli opptil 5–6 m høyt. Bladene er smale, elliptiske og skåret ⅓–⅔ inn til hovednerven. De frie småbladene som rognasal har, mangler som regel. Den skiller seg fra småasal ved den røde fargen på bladstilk, bladnerver og pollenknapper. Arten vokser på skrinn jord i bratte skråninger og på berg.

Sogneasal er endemisk for Norge og finnes bare sikkert ved indre deler av Sognefjorden i Luster, Sogndal og Lærdal. Noen forekomster i Hyllestad, Solund og Flora tilhører kanskje denne arten. Den ligner mest på smalasal og blir ofte betraktet som en variant av den. 

Arten er triploid og formerer seg ukjønnet (apomiksis). Den er antakelig oppstått ved at rogn har krysset seg med bergasal eller norsk asal. Slike hybrider har oppstått flere ganger i Norge og på De britiske øyer og gitt opphav til en rekke småarter som samles i småasal-gruppa (Sorbus subarranensis agg.).

 Referanser 

 Litteratur 


 Eksterne lenker 


Kategori:Rogn og asal
Kategori:Norges flora
Kategori:Karplanter på norsk rødliste
Kategori:Sterkt truede arter på IUCNs rødliste